***Arrows Grand Prix International*** bija Formula 1 autosacīkšu komanda, kuru dibināja *Shadow* komandas sponsori. Tās nosaukums tika izveidots no viņu uzvārdu pirmajiem burtiem (***A**mbrosio, **R**ees, **O**liver, **W**ass, **S**outhgate*). Rīsa uzvārda pirmais burts tika dubultots, lai izveidotu vārdu *Arrows*, kas angļu valodā nozīmē "Bultas". No 1991. līdz 1996. gadam komanda bija pazīstama kā *Footwork*, jo tā tobrīd piederēja japāņu firmai ar tādu nosaukumu.

*Arrows* bankrotēja 2002. gadā un ilgu laiku bija pēdējā Formula 1 komanda, kura ir bankrotējusi. 2008. gadā bankrotēja *Super Aguri F1*.

Vēsture
-------

### Sākums

Komandas sākotnējā bāze atradās Miltonkīnas pilsētā Anglijas vidienē, kur tagad atrodas citas F1 komandas, *Red Bull Racing*, bāze. Arrows FA/1, komandas pirmais modelis, tika pabeigts 53 dienu laikā. *Shadow* iesūdzēja *Arrows* tiesā apgalvojot, ka FA/1 ir Shadow DN9 kopija. Abu modeļu būvēšanā piedalījās Tonijs Sautgeits. Pēc tam, kad FA/1 lietošana tika aizliegta, tika uzbūvēts Arrows A1, kuru pabeidza vēl ātrāk - 52 dienās.

Viens no dibinātājiem, Franko Ambrosio, drīz pēc komandas dibināšanas tika apcietināts par krāpšanu Itālijā.

### *Arrows Grand Prix International*

Tjerī Butsēns (1984. gada ASV *Grand Prix*)
Pirmajā sezonā komandā bija daudz notikumu. Sākotnēji bija plānots, ka komandā brauks Gunārs Nilsons, tomēr viņam tika atklāts kuņģa vēzis un zviedrs pēc mazāk nekā gada nomira. Viņa vietā brauca Rikardo Patrēze. Zviedrijas *Grand Prix* Patrēze finišēja 2. vietā, zaudējot vien Nikijam Laudam, kurš lietoja piespiedējspēku palielinošu ventilatoru. To drīz aizliedza. Itālijas *Grand Prix* Patrēze bija iesaistīts incidentā, kurā gāja bojā Ronijs Petersons. Sākotnēji daudzi vainoja Patrēzi un viņam aizliedza piedalīties ASV *Grand Prix*, tomēr vairākus gadus vēlāk vainu no viņa novēla un tas tika pasludināts par sacīkšu incidentu. Komandas otrais pilots, Rolfs Štommelens, kuram pateicoties komandu sāka sponsorēt *Warsteiner* alus brūvētava, beidza sezonu bez punktiem. Komanda ierindojās 10. vietā kopvērtējumā ar 8 punktiem. Aiz tās palika 9 komandas, tostarp, *Shadow*.

1979. gadā Štommelenu nomainīja pret Johenu Masu. Patrēze izcīnīja divus punktus, bet Mass — trīs. Kopvērtējumā komanda palika 9. vietā. 1980. gadā komandā palika tas pats pilotu sastāvs. ASV Rietumu *Grand Prix* izcīņā Patrēze finišēja 2. vietā. Austrijas *Grand Prix* kvalifikācijā Mass iekļuva avārijā un tika savainots. Nākamajās divās sacīkstēs viņu aizvietoja Maiks Tekvels un Manfrēds Vinkelhoks. Nevienam no viņiem neizdevās kvalificēties sacīkstei. Komanda ar 11 punktiem kopvērtējumā ierindojās augstajā 7. vietā. 1981. gadā Mass nepiedalījās sacīkstēs, tāpēc viņa vietu ieņēma Zigfrīds Štors. Viņš četrreiz nekvalificējās, tāpēc tika aizvietots ar Žaku Vilnēvu (1997. gada F1 čempiona ar tādu pašu vārdu tēvoci), tomēr viņš nekvalificējās nevienai sacīkstei. Patrēze, komandas pirmais pilots, sezonu iesāka daudzsološi. ASV Rietumu *Grand Prix* viņš kvalificējās pirmajā vietā un bija vadībā līdz 33. aplim, kad viņam gadījās mehāniska kļūme. Tā bija vienīgā *Arrows pole-position* visā komandas vēsturē. Nākamajā sacīkstē, Brazīlijas *Grand Prix*, Patrēze finišēja 3. vietā, bet mazliet vēlāk, Sanmarīno *Grand Prix*, viņš palika otrais. Ar 10 punktiem komanda palika 8. vietā kopvērtējumā.

1982. gada Arrows A6 (2008. gads)
Tad Patrēze devās uz Bērnija Eklstona vadīto *Brabham* vienību. Līgumu ar *Arrows* parakstīja Marks Zūrers. Savainojuma dēļ viņš izlaida pirmās trīs sacīkstes. Tikmēr viņu aizvietoja Braiens Hentons, kurš divreiz nekvalificējās un vienreiz izstājās. Mauro Baldi vienreiz finišēja 10. vietā. Pirmajā sacīkstē pēc Zūrera atgriešanās, Sanmarīno *Grand Prix*, *Arrows* piedalījās FOCA rīkotajā boikotā, kura dēļ brauca vien 7 komandas. Zūrers sezonas gaitā izstājās vien divreiz, turklāt, divreiz ieguva punktus. Baldi arī divreiz finišēja pirmajā sešiniekā, tomēr vairākkārt izstājās un bieži nekvalificējās. Ar 5 punktiem Arrows palika 10. vietā komandu kausā. 1983. gadā komandā palika Zūrers. Otrais pilots sākotnēji bija Šiku Serra, pēc tam Alans Džonss, tad atkal Serra un visbeidzot, Tjerī Butsēns. Tā bija pirmā sezona, kad Arrows piloti kvalificējās visām sacīkstēm. Pirmo četru sacīkšu laikā Zūrers četrreiz ieguva punktus. Ar 4 punktiem Arrows palika desmitie kopvērtējumā. 1984. gadā Zūrers un Butsēns saglabāja savas vietas komandā. Neviens no viņiem nekvalificējās Monako *Grand Prix*, jo bija 20 formulu ierobežojums. Sezonas gaitā Arrows nomainīja *Ford* dzinējus, kurus viņi lietoja kopš komandas dibināšanas, pret *BMW*. Komandu sāka sponsorēt *Barclay* cigarešu ražotājs *R. J. Reynolds Tobacco Company*. Austrijas *Grand Prix* Butsēns un Zūrers ierindojās attiecīgi 5. un 6. vietā.

1985. gadā Zūrera vietā komanda nolīga jauno austrieti Gerhardu Bergeru. Viņš izcīnīja punktus pēdējās divās sezonas sacīkstēs. Butsēns četrreiz papildināja savu punktu bagāžu, tostarp, Sanmarīno *Grand Prix* izcīnot otro vietu. Komandai bija 14 punkti, kas viņus ierindoja 8. vietā. 1986. gads komandai bija mazāk veiksmīgs. Bergers devās uz *Benetton* un viņa vietu ieņēma Zūrers. Sezonas vidū viņš piedzīvoja avāriju rallija sacīkstēs un nevarēja piedalīties atlikušajā sezonas daļā. Viņu aizvietoja Kristians Danners. Viņš izcīnīja sezonas vienīgo *Arrows* punktu Austrijas *Grand Prix*. Komanda ierindojās 10. vietā konstruktoru kausā. 1987. gadā komandā brauca brits Dereks Vorviks un amerikānis Edijs Čīvers. Abi piloti vairākkārt ieguva punktus, Čīvers divreiz finišēja augstajā ceturtajā vietā. Ar 11 punktiem komandu kopvērtējumā *Arrows* ierindojās rekordaugstajā 6. vietā. Tā bija pirmā sezona, kad tika lietoti *Megatron* (pārsaukti *BMW*) dzinēji.

1988. gada Arrows A10B (2008. gads)
1988. gadā dominēja McLaren un neviena komanda nevarēja ar viņiem sacensties. Abi Arrows piloti brauca ātri un bieži ieguva punktus. Čīvers Itālijas *Grand Prix* kāpa uz goda pjedestāla zemākā pakāpiena. Ar 23 punktiem komanda izcīnīja 4. vietu kopvērtējumā. Šo sasniegumu komanda tā arī nepārspēja. 1989. gadā komanda paturēja abus pilotus un atgriezās pie *Ford* dzinējiem. Čīveram divreiz neizdevās kvalificēties, tomēr viņš to atsvēra ar goda pjedestālu ASV *Grand Prix*. Vorviks izlaida Francijas *Grand Prix* sakarā ar savainojumu un viņu aizvietoja Martins Donelijs. Ar 13 punktiem komanda ierindojās 7. vietā. Komanda togad izveidoja jaunu tehnisko centru, kas izmaksāja 10 miljonus ASV dolāru, tomēr Vorviks, Čīvers un inženieris Ross Brons komandu pameta. 1990. gadā komandā brauca Mikele Alboreto un Alesandro Kafi. Kafi divreiz tika savainots un abās reizēs viņu aizvietoja Bernds Šneiders. Kafi Monako *Grand Prix* izcīnītie divi punkti bija komandas vienīgie tosezon. Ar 2 punktiem tā ierindojās 9. vietā.

### Footwork Arrows

*Pamatraksts: Footwork Arrows* 
1994. gada sezonas Footwork FA15 (2008. gads)
Komanda tika pārsaukta par Footwork un laika periodā no 1991. līdz 1996. gadam piedalījās ar tādu nosaukumu īpašnieku maiņas dēļ. 1991. gads bija viena no Arrows sliktākajām sezonām. Komandā brauca Alboreto un Kafi. Pirmo divpadsmit sacīkšu laikā piecreiz nekvalificējās un trīsreiz nepārvarēja pirmskvalifikācijas barjeru. Četrās sacīkstēs, kurās savainojuma dēļ viņu aizvietoja Stefans Johansons, pēdējais trīsreiz nekvalificējās un vienreiz izstājās. Šajā pašā laika periodā Alboreto piecreiz nekvalificējās, vienreiz beidza sacīkstes jau pirmskvalifikācijā un sešreiz izstājās. Nākamajās divās sacīkstēs Kafi atkal netika garām pirmskvalifikācijai, bet Alboreto vienreiz izstājās un vienreiz finišēja 15. vietā. Japānas *Grand Prix* Kafi finišēja 10. vietā, kas bija komandas tās sezonas rekords. Viņš atpalika par 2 apļiem no līdera un bija priekšpēdējais no finišējušajiem. Komanda brauca ar trim dažādām šasijām sezonas gaitā un divu firmu (*Porsche* un *Ford*) motoriem. 1992. gadā Kafi tika nomainīts ar Aguri Sudzuki. Komanda atkopās no neveiksmes pērn. Sudzuki tikai divreiz nespēja kvalificēties sacīkstei, bet Alboreto četrreiz izcīnīja punktus. Ar 6 punktiem komandu ieskaitē komanda palika 7. vietā. Tosezon komanda lietoja *Mugen-Honda* dzinējus.

1993. gadā komandā atgriezās Vorviks. Viņš aizvietoja Alboreto. Pirmo reizi kopš 1988. gada komandas piloti vienmēr kvalificējās sacīkstēm. Ar 4 punktiem komandu kausā Footwork palika 9. vietā. 1994. gadā komandu pārstāvēja Kristians Fitipaldi un Džanni Morbidelli. Formulas tika aprīkotas ar Ford dzinējiem. Katrs pa divām reizēm ieguva punktus. Fitipaldi finišēja 6. vietā Kanādas *Grand Prix*, tomēr viņu diskvalificēja, jo formulai bija pārāk mazs svars. Komanda atkal ierindojās 9. vietā kopvērtējumā, šoreiz ar 9 punktiem. 1995. gadā komanda sāka lietot *Hart* dzinējus. Tā nolīga Morbidelli un Taki Inoui par pilotiem. Sezonas gaitā septiņas sacīkstes Morbidelli vietā nobrauca Masimiliāno Papiss, lai iegūtu naudu no Papisa sponsoriem. Austrālijas *Grand Prix* Morbidelli izcīnīja pirmo komandas pjedestālu kopš 1989. gada. Komanda izcīnīja 5 punktus un ierindojās 8. vietā. 1996. gadā komandā brauca Rikardu Rosē un Joss Verstapens. Austrālijas *Grand Prix* Verstapens izcīnīja vienu punktu, kurš bija sezonas vienīgais Footwork komandai. Tā palika 9. vietā kopvērtējumā.

### *TWR Arrows*

Deimons Hills (1997. gada Lielbritānijas *Grand Prix*)
1996. gada sākumā komandu nopirka Toms Vokinšovs, kurš iepriekš bija strādājis *Benetton* komandā. Viņš pārsauca komandu par *Arrows* un tā pārcēlās uz Līfīldu, lai arī vēja tunelis palika Miltonkīnā. Pēc tam, kad *Williams* nolēma nepagarināt līgumu ar Deimonu Hillu, Vokinšovs nelaida garām izdevību viņu nolīgt. Tā kā Hills izcīnīja titulu, vienīgo reizi Arrows vēsturē komanda ieguva iespēju lietot numurus 1 un 2. Hilla algu palīdzēja apmaksāt Pedru Dinišs, otrais komandas pilots. *Yamaha* dzinējs bija diezgan neizturīgs un visas sezonas gaitā pilotiem bija grūtības finišēt. Hilla un *Arrows* zvaigžņu stunda pienāca Ungārijas *Grand Prix*. Kvalifikācijā Hills visus pārsteidza, nodrošinot 3. vietu rītdienas startā. Sacīkstē Hills nezaudēja pozīcijas, bet gan pirmajos apļos apdzina līderus un izvirzījās vadībā. Viņš bija sacīkstes līderis lielu daļu sacīkstes, tomēr pēdējos apļos Yamaha motors neizturēja un Hills sāka braukt ļoti lēni. Žaks Vilnēvs pietuvojās un ar diviem riteņiem pa zāli apdzina britu. Hills izcīnīja otro vietu. Pēc sezonas beigām viņš devās uz *Jordan*. Komanda palika 8. vietā konstruktoru kausā ar 9 punktiem.

Heincs Haralds Frencens un Enrike Bernoldi 2002. gada Francijas *Grand Prix* apzināti nekvalificējās, lai taupītu komandas mazo budžetu
Viņa vietu ieņēma soms Mika Salo. Monako viņš izcīnīja ceturto vietu, kas bija komandas rekords tosezon. Vājie rezultāti novērsa sponsoru uzmanību, sezonas gaitā komanda beidza testēt formulas. Beļģijas *Grand Prix* nedēļas nogalē tika norakstītas trīs formulas, to aizvietošanas izmaksas bija tik lielas, ka komanda gandrīz bankrotēja. Ar 6 punktiem komanda palika 7. vietā komandu kausā. 1999. gadā 70% komanda nopirka Nigērijas princis Maliks Ado Ibrahims un kompānija *Morgan Grenfell*. Ibrahims pēc dažiem mēnešiem komandu pameta un Vokinšovs atkal pārņēma komandu. *Arrows* brauca Pedro de la Rosa un Toranosuke Takagi. Pirmajā sacīkstē izcīnītais punkts izrādījās komandas vienīgais. Tā palika 9. vietā. Abas šīs sezonas komanda brauca ar pašbūvētiem dzinējiem. 2000. gadā Takagi vietu ieņēma Joss Verstapens. Abiem pilotiem vairākkārt izdevās izcīnīt punktus, kas palīdzēja komandai ierindoties 7. vietā komandu kausā. Tosezon tā lietoja Supertec dzinējus, turklāt, to sāka sponsorēt telekomunikāciju gigants *Orange SA*, pateicoties kuram komanda sāka krāsot formulas oranži melnas. 2001. gadā de la Rosas vietu ieņēma jaunais brazīlietis Enrike Bernoldi, kas Monako *Grand Prix* lielu daļu sacīkstes nelaida garām Deividu Kulthārdu. Pēc tās sacīkstes Kulthārds tikpat kā zaudēja izredzes cīnīties ar Mihaelu Šūmaheru par titulu. Austrijas *Grand Prix* Verstapens izcīnīja komandas vienīgo punktu, kas ierindoja komandu 10. vietā komandu kausā. 2002. gadā Verstapenu aizvietoja Heincs Haralds Frencens. Pirmajā sacīkstē dažādu iemeslu dēļ diskvalificēja abus pilotus. Frencens divreiz izcīnīja punktus. Francijas *Grand Prix* lielo naudas problēmu dēļ abi piloti ļoti lēni nobrauca lidojošos apļus un nekvalificējās sacensībām. Pēdējo sacīksti komanda aizvadīja Vācijas *Grand Prix*. Pēc tam tā neieradās ne uz vienu sacīksti. Frencens sezonas gaitā vēl brauca ASV *Grand Prix* *Sauber* sastāvā aizvietojot Felipi Masu. Tika baumots, ka Sebastjēns Burdē ir parakstījis līgumu ar komandu uz 2003. gadu, tomēr pēc komandas bankrota viņš devās uz amerikāņu *Champ Car* sacensībām.

*Tom Walkinshaw Racing* tika likvidēts līdz ar *Arrows* bankrotu. Sezonas gaitā tika baumots par dažādiem investoriem, kas grasoties nopirkt komandu, tostarp, par amerikāņu multimiljonāru Karlu Smitu, amerikāņu biznesmeni Kreigu Poloku, Saūda Arābijas princi Haledu al Valedu, enerģijas dzērienu ražotāju *Red Bull*, Austrumeiropas izcelsmes angļu biznesmeņu grupu, amerikāņu biznesmeni Edgaru Bronfmenu, ASV investoru grupu, kuru finansē Bobs Balahovskis un Rass Olsens un prezentē Dens Gērnijs un Fils Hills, kā arī *Toyota F1* komanda (lai iegūtu *Arrows* tiesības Konkordes līgumā).

Formula 1 rezultāti
-------------------

| Apzīmējumi |
| --- |
| Krāsa | Rezultāts (saīsinājums) |
| Zelts | Uzvarētājs |
| Sudrabs | 2. vieta |
| Bronza | 3. vieta |
| Zaļš | Finišs punktos |
| Zils | Finišs bez punktiem Finišējis, bet nav klasificēts (NC) |
| Violets | Nefinišējis (Izst) |
| Sarkans | Nekvalificējās (NK)Nekvalificējās kvalificikācijai (NPK) |
| Melns | Diskvalificēts (DK) |
| Balts | Nestartēja (NS) |
| Gaiši zils | Piedalījās tikai treniņbraucienos (TR) |
| Piektdienas testu braucējs (TP)(F1 kopš 2003. gada) |
| Tukšs | Nepiedalījās kvalifikācijā (NP) |
| Ievainots vai slims (Savainots) |
| Izslēgts (IZ) |
| Neieradās (NI) |
| Izstājās pirms sacīkstes (AT) |
| Sacīkstes atceltas (A) |

* Sacīkstēs **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

| Gads | Šasija | Dzinējs (-i) | Riepas | Piloti | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Punkti | V. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1978 | Arrows FA1Arrows A1 | Ford V8 | **G**
 |  | ARG | BRA | RSA | USW | MON | BEL | ESP | SWE | FRA | GBR | GER | AUT | NED | ITA | USA | CAN |  | **11** | **10.** |
| Valsts karogs: Itālija Patrēze |  | 10 | Izst | 6 | 6 | Izst | Izst | 2 | 8 | Izst | 9 | Izst | Izst | Izst | EX | 4 |  |
| Valsts karogs: Vācija Štommelens |  |  | 9 | 9 | Izst | Izst | 14 | 14 | 15 | NK | DK | NK | NPK | NPK | 16 | NK |  |
| 1979 | Arrows A1Arrows A2 | Ford V8 | **G**
 |  | ARG | BRA | RSA | USW | ESP | BEL | MON | FRA | GBR | GER | AUT | NED | ITA | CAN | USA |  |  | **5** | **9.** |
| Valsts karogs: Itālija Patrēze | NS | 9 | 11 | Izst | 10 | 5 | Izst | 14 | Izst | Izst | Izst | Izst | 13 | Izst | Izst |  |  |
| Valsts karogs: Vācija Mass | 8 | 7 | 12 | 9 | 8 | Izst | 6 | 15 | Izst | 6 | Izst | 6 | Izst | NK | NK |  |  |
| 1980 | Arrows A3 | Ford V8 | **G**
 |  | ARG | BRA | RSA | USW | BEL | MON | FRA | GBR | GER | AUT | NED | ITA | CAN | USA |  |  |  | **11** | **7.** |
| Valsts karogs: Itālija Patrēze | Izst | 6 | Izst | 2 | Izst | 8 | 9 | 9 | 9 | 14 | Izst | Izst | Izst | Izst |  |  |  |
| Valsts karogs: Vācija Mass | Izst | 10 | 6 | 7 | Izst | 4 | 10 | 13 | 8 | NK | Savainots | Savainots | 11 | Izst |  |  |  |
| Valsts karogs: Jaunzēlande Tekvels |  |  |  |  |  |  |  |  |  |  | NK |  |  |  |  |  |  |
| Valsts karogs: Vācija Vinkelhoks |  |  |  |  |  |  |  |  |  |  |  | NK |  |  |  |  |  |
| 1981 | Arrows A3 | Ford V8 | **M**
**P**
 |  | USW | BRA | ARG | SMR | BEL | MON | ESP | FRA | GBR | GER | AUT | NED | ITA | CAN | CPL |  |  | **10** | **8.** |
| Valsts karogs: Itālija Patrēze | **Izst** | 3 | 7 | 2 | Izst | Izst | Izst | 14 | 10 | Izst | Izst | Izst | Izst | Izst | 11 |  |  |
| Valsts karogs: Itālija Štors | NK | Izst | 9 | NK | Izst | Izst | Izst | NK | Izst | 12 | Izst | 7 | NK |  |  |  |  |
| Valsts karogs: Kanāda Vilnēvs |  |  |  |  |  |  |  |  |  |  |  |  |  | NK | NK |  |  |
| 1982 | Arrows A4Arrows A5 | Ford V8 | **P**
 |  | RSA | BRA | USW | SMR | BEL | MON | DET | CAN | NED | GBR | FRA | GER | AUT | SUI | ITA | CPL |  | **5** | **10.** |
| Valsts karogs: Šveice Zūrers | Savainots | Savainots | Savainots | AT | 7 | 9 | 8 | 5 | 10 | Izst | 13 | 6 | Izst | 15 | 11 | 7 |  |
| Valsts karogs: Apvienotā Karaliste Hentons | NK | NK | Izst |  |  |  |  |  |  |  |  |  |  |  |  |  |  |
| Valsts karogs: Itālija Baldi | NK | 10 | NK | AT | Izst | NK | Izst | 8 | 6 | 9 | Izst | Izst | 6 | NK | 12 | 11 |  |
| 1983 | Arrows A6 | Ford V8 | **G**
 |  | BRA | USW | FRA | SMR | MON | BEL | DET | CAN | GBR | GER | AUT | NED | ITA | EUR | RSA |  |  | **4** | **10.** |
| Valsts karogs: Šveice Zūrers | 6 | 5 | 10 | 6 | Izst | 11 | 11 | Izst | 17 | 7 | Izst | 8 | 10 | Izst | 8 |  |  |
| Valsts karogs: Brazīlija Sera | 9 |  | Izst | 8 | 7 |  |  |  |  |  |  |  |  |  |  |  |  |
| Valsts karogs: Austrālija Džonss |  | Izst |  |  |  |  |  |  |  |  |  |  |  |  |  |  |  |
| Valsts karogs: Beļģija Butsēns |  |  |  |  |  | Izst | 7 | 7 | 15 | 9 | 13 | 14 | Izst | 11 | 9 |  |  |
| 1984 | Arrows A6Arrows A7 | Ford V8BMW M12 I4 (turbo) | **G**
 |  | BRA | RSA | BEL | SMR | FRA | MON | CAN | DET | DAL | GBR | GER | AUT | NED | ITA | EUR | POR |  | **6** | **9.** |
| Valsts karogs: Šveice Zūrers | 7 | 9 | 8 | Izst | Izst | NK | Izst | Izst | Izst | 11 | Izst | 6 | Izst | Izst | Izst | Izst |  |
| Valsts karogs: Beļģija Butsēns | 6 | 12 | Izst | 5 | 11 | NK | Izst | Izst | Izst | Izst | Izst | 5 | Izst | 10 | 9 | Izst |  |
| 1985 | Arrows A8 | BMW M12 I4 (turbo) | **G**
 |  | BRA | POR | SMR | MON | CAN | DET | FRA | GBR | GER | AUT | NED | ITA | BEL | EUR | RSA | AUS |  | **14** | **8.** |
| Valsts karogs: Austrija Bergers | Izst | Izst | Izst | Izst | 13 | 11 | Izst | 8 | 7 | Izst | 9 | Izst | 7 | 10 | 5 | 6 |  |
| Valsts karogs: Beļģija Butsēns | 11 | Izst | 2 | 9 | 9 | 7 | 9 | Izst | 4 | 8 | Izst | 9 | 10 | 6 | 6 | Izst |  |
| 1986 | Arrows A8Arrows A9 | BMW M12 I4 (turbo) | **G**
 |  | BRA | ESP | SMR | MON | BEL | CAN | DET | FRA | GBR | GER | HUN | AUT | ITA | POR | MEX | AUS |  | **1** | **10.** |
| Valsts karogs: Šveice Zūrers | Izst | Izst | 9 | 9 | 9 | Savainots | Savainots | Savainots | Savainots | Savainots | Savainots | Savainots | Savainots | Savainots | Savainots | Savainots |  |
| Valsts karogs: Rietumvācija Danners |  |  |  |  |  |  | Izst | 11 | Izst | Izst | Izst | 6 | 8 | 11 | 9 | Izst |  |
| Valsts karogs: Beļģija Butsēns | Izst | 7 | 7 | 8 | Izst | Izst | Izst | NC | NC | 10 | Izst | Izst | 7 | 10 | 7 | Izst |  |
| 1987 | Arrows A10 | Megatron I4 (turbo) | **G**
 |  | BRA | SMR | BEL | MON | DET | FRA | GBR | GER | HUN | AUT | ITA | POR | ESP | MEX | JPN | AUS |  | **11** | **6.** |
| Valsts karogs: Apvienotā Karaliste Vorviks | Izst | 11 | Izst | Izst | Izst | Izst | 5 | Izst | 6 | Izst | Izst | 13 | 10 | Izst | 10 | Izst |  |
| Valsts karogs: Amerikas Savienotās Valstis Čīvers | Izst | Izst | 4 | Izst | 6 | Izst | Izst | Izst | 8 | Izst | Izst | 6 | 8 | 4 | 9 | Izst |  |
| 1988 | Arrows A10B | Megatron I4 (turbo) | **G**
 |  | BRA | SMR | MON | MEX | CAN | DET | FRA | GBR | GER | HUN | BEL | ITA | POR | ESP | JPN | AUS |  | **23** | **4.** |
| Valsts karogs: Apvienotā Karaliste Vorviks | 4 | 9 | 4 | 5 | 7 | Izst | Izst | 6 | 7 | Izst | 5 | 4 | 4 | Izst | Izst | Izst |  |
| Valsts karogs: Amerikas Savienotās Valstis Čīvers | 8 | 7 | Izst | 6 | Izst | Izst | 11 | 7 | 10 | Izst | 6 | 3 | Izst | Izst | Izst | Izst |  |
| 1989 | Arrows A11 | Ford V8 | **G**
 |  | BRA | SMR | MON | MEX | USA | CAN | FRA | GBR | GER | HUN | BEL | ITA | POR | ESP | JPN | AUS |  | **13** | **7.** |
| Valsts karogs: Apvienotā Karaliste Vorviks | 5 | 5 | Izst | Izst | Izst | Izst | Savainots | 9 | 6 | 10 | 6 | Izst | Izst | 9 | 6 | Izst |  |
| Valsts karogs: Apvienotā Karaliste Donelijs |  |  |  |  |  |  | 12 |  |  |  |  |  |  |  |  |  |  |
| Valsts karogs: Amerikas Savienotās Valstis Čīvers | Izst | 9 | 7 | 7 | 3 | Izst | 7 | NK | 12 | 5 | Izst | NK | Izst | Izst | 8 | Izst |  |
| 1990 | Arrows A11Arrows A11B | Ford V8 | **G**
 |  | USA | BRA | SMR | MON | CAN | MEX | FRA | GBR | GER | HUN | BEL | ITA | POR | ESP | JPN | AUS |  | **2** | **9.** |
| Valsts karogs: Itālija Alboreto | 10 | Izst | NK | NK | Izst | 17 | 10 | Izst | Izst | 12 | 13 | 12 | 9 | 10 | Izst | NK |  |
| Valsts karogs: Vācija Šneiders | 12 |  |  |  |  |  |  |  |  |  |  |  |  | NK |  |  |  |
| Valsts karogs: Itālija Kafi | Savainots | Izst | NK | 5 | 8 | NK | Izst | 7 | 9 | 9 | 10 | 9 | 13 | Savainots | 9 | NK |  |
| 1991 | Arrows A11CFootwork FA12Footwork FA12C | Porsche V12Ford V8 | **G**
 |  | USA | BRA | SMR | MON | CAN | MEX | FRA | GBR | GER | HUN | BEL | ITA | POR | ESP | JPN | AUS |  | **0** | **NC** |
| Valsts karogs: Itālija Kafi | NK | NK | NK | NK | Savainots | Savainots | Savainots | Savainots | NPK | NPK | NK | NPK | NPK | NPK | 10 | 15 |  |
| Valsts karogs: Zviedrija Johansons |  |  |  |  | Izst | NK | NK | NK |  |  |  |  |  |  |  |  |  |
| Valsts karogs: Itālija Alboreto | Izst | NK | NK | Izst | Izst | Izst | Izst | Izst | NK | NK | NPK | NK | 15 | Izst | NK | 13 |  |
| 1992 | Footwork FA13 | Mugen Honda V10 | **G**
 |  | RSA | MEX | BRA | ESP | SMR | MON | CAN | FRA | GBR | GER | HUN | BEL | ITA | POR | JPN | AUS |  | **6** | **7.** |
| Valsts karogs: Itālija Alboreto | 10 | 13 | 6 | 5 | 5 | 7 | 7 | 7 | 7 | 9 | 7 | Izst | 7 | 6 | 15 | Izst |  |
| Valsts karogs: Japāna Sudzuki | 8 | NK | Izst | 7 | 10 | 11 | NK | Izst | 12 | Izst | Izst | 9 | Izst | 10 | 8 | 8 |  |
| 1993 | Footwork FA13BFootwork FA14 | Mugen Honda V10 | **G**
 |  | RSA | BRA | EUR | SMR | ESP | MON | CAN | FRA | GBR | GER | HUN | BEL | ITA | POR | JPN | AUS |  | **4** | **9.** |
| Valsts karogs: Apvienotā Karaliste Vorviks | 7 | 9 | Izst | Izst | 13 | Izst | 16 | 13 | 6 | 17 | 4 | Izst | Izst | 15 | 14 | 10 |  |
| Valsts karogs: Japāna Sudzuki | Izst | Izst | Izst | 9 | 10 | Izst | 13 | 12 | Izst | Izst | Izst | Izst | Izst | Izst | Izst | 7 |  |
| 1994 | Footwork FA15 | Ford V8 | **G**
 |  | BRA | PAC | SMR | MON | ESP | CAN | FRA | GBR | GER | HUN | BEL | ITA | POR | EUR | JPN | AUS |  | **9** | **9.** |
| Valsts karogs: Brazīlija Fitipaldi | Izst | 4 | 13 | Izst | Izst | DK | 8 | 9 | 4 | 14 | Izst | Izst | 8 | 17 | 8 | 8 |  |
| Valsts karogs: Itālija Morbidelli | Izst | Izst | Izst | Izst | Izst | Izst | Izst | Izst | 5 | Izst | 6 | Izst | 9 | 11 | Izst | Izst |  |
| 1995 | Footwork FA16 | Hart V8 | **G**
 |  | BRA | ARG | SMR | ESP | MON | CAN | FRA | GBR | GER | HUN | BEL | ITA | POR | EUR | PAC | JPN | AUS | **5** | **8.** |
| Valsts karogs: Itālija Morbidelli | Izst | Izst | 13 | 11 | 9 | 6 | 14 |  |  |  |  |  |  |  | Izst | Izst | 3 |
| Valsts karogs: Itālija Papiss |  |  |  |  |  |  |  | Izst | Izst | Izst | Izst | 7 | Izst | 12 |  |  |  |
| Valsts karogs: Japāna Inoue | Izst | Izst | Izst | Izst | Izst | 9 | Izst | Izst | Izst | Izst | 12 | 8 | 15 | Izst | Izst | 12 | Izst |
| 1996 | Footwork FA17 | Hart V8 | **G**
 |  | AUS | BRA | ARG | EUR | SMR | MON | ESP | CAN | FRA | GBR | GER | HUN | BEL | ITA | POR | JPN |  | **1** | **9.** |
| Valsts karogs: Brazīlija Rosē | 9 | Izst | Izst | 11 | Izst | Izst | Izst | Izst | 11 | Izst | 11 | 8 | 9 | Izst | 14 | 13 |  |
| Valsts karogs: Nīderlande Verstapens | Izst | Izst | 6 | Izst | Izst | Izst | Izst | Izst | Izst | 10 | Izst | Izst | Izst | 8 | Izst | 11 |  |
| 1997 | Arrows A18 | Yamaha V10 | **B**
 |  | AUS | BRA | ARG | SMR | MON | ESP | CAN | FRA | GBR | GER | HUN | BEL | ITA | AUT | LUX | JPN | EUR | **9** | **8.** |
| Valsts karogs: Apvienotā Karaliste Hills | NS | 17 | Izst | Izst | Izst | Izst | 9 | 12 | 6 | 8 | 2 | 13 | Izst | 7 | 8 | 12 | Izst |
| Valsts karogs: Brazīlija Dinišs | 10 | Izst | Izst | Izst | Izst | Izst | 8 | Izst | Izst | Izst | Izst | 7 | Izst | 13 | 5 | 13 | Izst |
| 1998 | Arrows A19 | Arrows V10 | **B**
 |  | AUS | BRA | ARG | SMR | ESP | MON | CAN | FRA | GBR | AUT | GER | HUN | BEL | ITA | LUX | JPN |  | **6** | **7.** |
| Valsts karogs: Brazīlija Dinišs | Izst | Izst | Izst | Izst | Izst | 6 | 9 | 14 | Izst | Izst | Izst | 11 | 5 | Izst | Izst | Izst |  |
| Valsts karogs: Somija Salo | Izst | Izst | Izst | 9 | Izst | 4 | Izst | 13 | Izst | Izst | 14 | Izst | NS | Izst | 14 | Izst |  |
| 1999 | Arrows A20 | Arrows V10 | **B**
 |  | AUS | BRA | SMR | MON | ESP | CAN | FRA | GBR | AUT | GER | HUN | BEL | ITA | EUR | MAL | JPN |  | **1** | **9.** |
| Valsts karogs: Spānija de la Rosa | 6 | Izst | Izst | Izst | 11 | Izst | 12 | Izst | Izst | Izst | 15 | Izst | Izst | Izst | Izst | 13 |  |
| Valsts karogs: Japāna Takagi | 7 | 8 | Izst | Izst | 12 | Izst | 11 | 16 | Izst | Izst | Izst | Izst | Izst | Izst | Izst | Izst |  |
| 2000 | Arrows A21 | Supertec V10 | **B**
 |  | AUS | BRA | SMR | GBR | ESP | EUR | MON | CAN | FRA | AUT | GER | HUN | BEL | ITA | USA | JPN | MAL | **7** | **7.** |
| Valsts karogs: Spānija de la Rosa | Izst | 8 | Izst | Izst | Izst | 6 | NS | Izst | Izst | Izst | 6 | 16 | 16 | Izst | Izst | 12 | Izst |
| Valsts karogs: Nīderlande Verstapens | Izst | 7 | 14 | Izst | Izst | Izst | Izst | 5 | Izst | Izst | Izst | 13 | 15 | 4 | Izst | Izst | 10 |
| 2001 | Arrows A22 | Asiatech V10 | **B**
 |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | BEL | ITA | USA | JPN | **1** | **10.** |
| Valsts karogs: Nīderlande Verstapens | 10 | 7 | Izst | Izst | 12 | 6 | 8 | 10 | Izst | 13 | 10 | 9 | 12 | 10 | Izst | Izst | 15 |
| Valsts karogs: Brazīlija Bernoldi | Izst | Izst | Izst | 10 | Izst | Izst | 9 | Izst | Izst | Izst | 14 | 8 | Izst | 12 | Izst | 13 | 14 |
| 2002 | Arrows A23 | Cosworth V10 | **B**
 |  | AUS | MAL | BRA | SMR | ESP | AUT | MON | CAN | EUR | GBR | FRA | GER | HUN | BEL | ITA | USA | JPN | **2** | **11.** |
| Valsts karogs: Vācija Frencens | DK | 11 | Izst | Izst | 6 | 11 | 6 | 13 | 13 | Izst | NK | Izst |  |  |  |  |  |
| Valsts karogs: Brazīlija Bernoldi | DK | Izst | Izst | Izst | Izst | Izst | 12 | Izst | 10 | Izst | NK | Izst |  |  |  |  |  |

Piezīmes un atsauces
--------------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Arrows Grand Prix*** |

1. 1 2 3 4 5 6 7 8 9 10 11 12  «Arrows Grand Prix International Ltd». F1 Technical. Arhivēts no oriģināla, laiks: 2009. gada 15. jūlijā. Skatīts: 2009. gada 22. jūlijā.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26  «Arrows Grand Prix». GP Encyclopedia.
3. ↑  «Risky Business The TWR Arrows Years 1996-2002». www.f1rejects.com. Arhivēts no oriģināla, laiks: 2013-10-12. Skatīts: 2008-01-06. Arhivēts 2013-10-12 *Wayback Machine* vietnē.
4. ↑  «Carl Smith and Arrows». grandprix.com. 29.08.2002.
5. 1 2 3 4 5  «The sale of Arrows». grandprix.com. 30.07.2002.
6. ↑  «Arrows announcement on Monday». grandprix.com. 29.09.2002.
7. ↑  «Arrows future clouded as Toyota deal flops». grandprix.com. 13.09.2002.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Formula 1 autosacīkšu komandas |
| --- |
|  |
| 

|  Pašreizējās Formula 1 autosacīkšu komandas (2022) |
| --- |
|  |
| Alfa Romeo ·  AlphaTauri ·  Alpine ·  Aston Martin ·  Ferrari ·  Haas ·  McLaren ·  Mercedes ·  Red Bull ·  Williams |

 |
|  |
| 

|  Bijušās Formula 1 autosacīkšu komandas (1950—2021) |
| --- |
|  |
| AFM ·  AGS ·  Alta ·  Amon ·  Andrea Moda ·  Apollon ·  Arrows ·  Arzani-Volpini ·  Aston-Butterworth · ATS (Itālija) ·  ATS (Vācija) ·  BAR ·  Behra-Porsche ·  Bellasi ·  Benetton ·  BMW Sauber ·  Boro ·  Brabham ·  Brawn ·  BRM ·  BRP ·  Bugatti ·  Caterham ·  Cisitalia ·  Coloni ·  Connaught ·  Connew ·  Cooper ·  Cosworth ·  Dallara ·  De Tomaso ·  Delahaye ·  Derrington-Francis ·  Dome ·  Eagle ·  Eifelland ·  Emeryson ·  EMW ·  ENB ·  Ensign ·  ERA ·  EuroBrun ·  Ferguson ·  FIRST ·  Fittipaldi ·  Fondmetal ·  Footwork ·  Force India ·  Forti ·  Frazer Nash ·  Fry ·  Gilby ·  Gordini ·  Greifzu ·  Hesketh ·  Hill ·  Honda · HRT ·  HWM ·  Jaguar ·  JBW ·  Jordan ·  Kauhsen ·  Klenk ·  Kojima ·  Kurtis Kraft ·  Lancia ·  Larrousse ·  LDS ·  LEC ·  Leyton House ·  Life ·  Ligier ·  Lola ·  Lotus · Lotus ·  Lyncar ·  Maki ·  March ·  Martini ·  Marussia ·  Maserati ·  Matra ·  McGuire ·  Mercedes-Benz ·  Merzario ·  Midland ·  Minardi ·  Modena ·  Onyx ·  OSCA ·  Osella ·  Pacific ·  Parnelli ·  Penske ·  Phoenix ·  Porsche ·  Prost ·  RAM ·  Rebaque · Renault F1 ·  Reynard ·  Rial · Sauber ·  Scarab ·  Scirocco ·  Shadow ·  Shannon ·  Simtek ·  Spirit ·  Stebro ·  Stewart ·  Super Aguri ·  Surtees ·  Spyker ·  Talbot ·  Talbot-Lago ·  Tec-Mec ·  Tecno ·  Theodore ·  Token ·  Toleman · Toro Rosso ·  Toyota ·  Trojan ·  Tyrrell ·  Vanwall ·  Veritas ·  Williams (FWRC) ·  Wolf ·  Zakspeed |
|  |
| Lai gan Pasaules čempionāta sacīkstes 1952. un 1953. gadā tika rīkotas pēc Formula 2 noteikumiem, konstruktori, kas piedalījās šajā laikā tiek iekļauti, lai saglabātu secību. Komandas, kuras piedalījās tikai Indy 500 sacīkstēs no 1950. līdz 1960. gadam, nav iekļautas. |

 |

 |